SL Uradni list Evropske unije L 85/27

ODLOČBA NADZORNEGA ORGANA EFTE

št. 8/11/COL

z dne 26. januarja 2011

o spremembi seznama iz točke 39 dela 1.2 poglavja I Priloge I k Sporazumu o Evropskem gospodarskem prostoru, ki navaja mejne kontrolne točke na Islandiji in na Norveškem, dogovorjene za veterinarske preglede živih živali ter živalskih proizvodov iz tretjih držav, ter o razveljavitvi Odločbe Nadzornega organa Efte št. 43/10/COL z dne 10. februarja 2010

NADZORNI ORGAN EFTE JE –

ob upoštevanju točk 4(B)(1) in (3) ter točke 5(b) uvodnega dela poglavja I Priloge I k Sporazumu EGP,

ob upoštevanju akta iz točke 1.1.4 poglavja I Priloge I k Sporazumu EGP (Direktiva Sveta 97/78/ES z dne 18. decembra 1997 o določitvi načel, ki urejajo organizacijo veterinarskih pregledov proizvodov, ki vstopajo v Skupnost iz tretjih držav), kakor je bil spremenjen in prilagojen Sporazumu EGP s sektorskimi prilagoditvami iz Priloge I k navedenemu sporazumu, in zlasti člena 6(2) akta,

ob upoštevanju akta iz točke 1.1.5 poglavja I Priloge I k Sporazumu EGP (Direktiva Sveta 91/496/EGS z dne 15. julija 1991 o določitvi načel o organizaciji veterinarskih pregledov živali, ki vstopajo v Skupnost iz tretjih držav, in o spremembi direktiv 89/662/EGS, 90/425/EGS ter 90/675/EGS), kakor je bil spremenjen in prilagojen Sporazumu EGP s sektorskimi prilagoditvami iz Priloge I k navedenemu sporazumu, in zlasti člena 6(4) akta,

ob upoštevanju akta iz točke 1.2 111 poglavja I Priloge I k Sporazumu EGP (Odločba Komisije 2001/812/ES z dne 21. novembra 2001 o zahtevah za odobritev mejnih kontrolnih točk, odgovornih za veterinarske preglede proizvodov, ki so vneseni v Skupnost iz tretjih držav), kakor je bil spremenjen, in zlasti člena 3(5) akta,

ob upoštevanju naslednjega:

Nadzorni organ Efte je z Odločbo št. 43/10/COL z dne 10. februarja 2010 (1) razveljavil svojo Odločbo št. 301/08/COL z dne 21. maja 2008 (2) in sestavil nov seznam mejnih kontrolnih točk na Islandiji in na Norveškem, dogovorjenih za veterinarske preglede živih živali in živalskih proizvodov iz tretjih držav.

Norveška vlada je zahtevala, da se dodata nova mejna kontrolna točka (MKT) v mestu Florø za kategorije NHC-NT(6)(16) in nova MKT v mestu Larvik za kategorijo HC(2). Norveška vlada zahteva tudi, da se kontrolnemu središču Skutvik v okviru MKT Ålesund dodajo kategorije: HC-T(CH)(1)(2)(3), HC-NT(6) in NHC-NT(6) ter da se MKT Kirkenes doda kategorija HC-NT(1)(2)(3).

Nadzorni organ in Evropska komisija sta od 8. do 12. novembra 2010 izvedla skupni pregled. V okviru tega pregleda so bile obiskane predlagani MKT Larvik in Florø ter MKT v pristanišču Ålesund (oznaka TRACES NO AES 1) in pristanišču Kirkenes (oznaka TRACES NO KKN 1).

Inšpektorji Nadzornega organa in Evropske komisije so 12. novembra 2010 na podlagi ugotovitev skupnega pregleda podpisali skupno priporočilo.

Zato se predlaga, da:

— se na seznam kontrolnega središča Skutvik v okviru MKT Ålesund dodajo kategorije ohlajenih pakiranih ribiških proizvodov (HC-T(CH)(1)(2)(3)) in tekoče maščobe, olja, ribja olja, ki so primerna in ki niso primerna za prehrano ljudi (HC-NT(6) ter NHC-NT(6)),

— se na seznam MKT Kirkenes doda kategorija proizvodov pakiranih ribiških proizvodov, ki so primerna za prehrano ljudi in se shranjujejo pri sobni temperaturi (HC-NT(1)(2)(3)),

— se na seznam doda nova MKT z novo oznako TRACES, in sicer MKT Larvik (oznaka TRACES NO LAR 1) tip P s kategorijo proizvodov pakiranih proizvodov za prehrano ljudi,

— se na seznam doda nova MKT z novo oznako TRACES, in sicer MKT Florø (oznaka TRACES NO FRO 1) vrste P s kategorijo proizvodov ribjih olj in ribje moke, ki niso primerna za prehrano ljudi. MKT mora biti navedena kot NHC-NT(6)(16).

Nadzorni organ je s svojo odločbo št. 467/10/COL predložil zadevo Veterinarskemu odboru Efte, ki pomaga Nadzornemu organu Efte. Ukrepi, določeni v tej odločbi, so v skladu z mnenjem Veterinarskega odbora Efte, ki pomaga Nadzornemu organu Efte –

SKLENIL:

Člen 1

Veterinarske preglede živih živali in živalskih proizvodov, vnesenih na Islandijo in Norveško iz tretjih držav, opravljajo pristojni državni organi na dogovorjenih MKT, ki so navedene v Prilogi k tej odločbi.

Člen 2

Odločba Nadzornega organa Efte št. 43/10/COL z dne 10. februarja 2010 se razveljavi.

Člen 3

Ta odločba začne veljati 26. januarja 2011.

Člen 4

Ta odločba je naslovljena na Islandijo in Norveško.

Člen 5

Ta odločba je verodostojna v angleškem jeziku.

V Bruslju, 26. januarja 2011 Za Nadzorni organ Efte Per SANDERUD Predsednik Sverrir Haukur GUNNLAUGSSON Član kolegija

(1) UL L 256, 30.9.2010, str. 30. in Dopolnilo EGP št. 53, 30.9.2010, str. 1.

(2) UL L 41, 12.2.2009, str. 28. in Dopolnilo EGP št. 7, 12.2.2009, str. 6.